Μολονότι οι προηγούμενες κριτικές για το σπίτι ήταν ως επί το πλείστον καλές, δυστυχώς η εμπειρία μας ήταν κάτω του μετρίου... Αναφέρουμε ενδεικτικά τα παρακάτω:
1. Υπήρξε σπασμένο παράθυρο στο ένα μπάνιο για το οποίο ο οικοδεσπότης (Βίκτωρ) δεν μας ενημέρωσε πριν την άφιξή μας αλλά τη στιγμή που φτάσαμε στο σπίτι. Σημειώνουμε δε ότι τις δύο πρώτες μέρες της παραμονής μας ο αέρας ήταν πολύ δυνατός με αποτέλεσμα να είναι εξαιρετικά δύσκολο να κάνει κανείς το μπάνιο του. Επισημαίνεται παράλληλα ότι ο οικοδεσπότης έφερε το παράθυρο προς αντικατάσταση κατά το check out.
2. Ο οικοδεσπότης μπήκε στο χώρο μας σε ώρα απουσίας μας χωρίς μάλιστα να επικοινωνήσει μαζί μας σχετικώς, γεγονός το οποίο μας παραδέχθηκε και ο ίδιος κατά το check out.
3. Ο εξαερισμός στο δεύτερο μπάνιο ήταν χαλασμένος.
4. Στα μπάνια υπήρχαν μόνο 4 χαρτιά υγείας μισοτελειωμένα (για 4 άτομα κ 6 διανυκτερεύσεις) και χρησιμοποιημένη μπάρα σαπουνιού.
5. Σκεύη κουζίνας και μαχαιροπήρουνα ήταν βρώμικα και με υπολείμματα φαγητού ενώ τα wetex, σφουγγάρια ήταν πολυχρησιμοποιημένα. Πέραν αυτών στην κουζίνα δεν υπήρχαν χαρτοπετσέτες και χαρτί κουζίνας, ούτε καν μια πετσέτα, αναγκαστικά χρησιμοποιήθηκαν πετσέτες μπάνιου.
6. Στο πάτωμα του σαλονιού βρήκαμε πεταμένες βίδες ενώ δίπλα σε κρεβάτι κουκέτας προεξέχει σκουριασμένο καρφί στον τοίχο.
Κατά τα λοιπά και για να μην αδικήσουμε τα θετικά του σπιτιού σημειώνουμε τα ωραία μπαλκόνια με πολύ καλή θέα, το γρήγορο internet και το διαρκώς διαθέσιμο ζεστό νερό.